何思哲寄語隊友:唔好放棄
晉峰昨日僅負均業北區,聯賽錄得11連敗。一度為球隊追平的隊長何思哲,賽後認為球隊表現已有所改善,寄望隊友不要放棄,在餘下3場聯賽盡力而為。
指表現已有好轉
晉峰今場先落後兩球,但憑着林樂賢及何思哲的入球,一度扳成平手,滿以為可以終止連敗走勢,可惜之後又再失守。賽後「阿哲」承認戰果並不理想,但認為球隊表現已有好轉:「我哋下半場出嚟冇放棄過,所有人落到場都交足120%,亦有決心去贏,同埋踢法都立體咗,球員開始知道進攻要點做,仲入到兩球添。好開心見到訓練嘅成果,不過要控制好比賽節奏,唔好咁心急。」
「粉紅兵團」聯賽遭逢11連敗,作為隊長的「阿哲」在此艱難時刻,不忘以身作則鼓勵隊友:「今場咁輸法係有啲洩氣,但千祈唔好放棄。足球就係咁,冇人知道比賽結果係點,好似我哋今日都試過追和,只要保持認真訓練,成績自然有改善。」此外「阿哲」又提到餘下3場聯賽的目標:「每場波都一定會以贏波為前提,踢得進取啲。」